Document ID: 32008D0663

ΑΠΌΦΑΣΗ ΤΗΣ ΕΠΙΤΡΟΠΉΣ
της 8ης Αυγούστου 2008
σχετικά με την τροποποίηση της απόφασης 2007/27/ΕΚ για την έγκριση ορισμένων μεταβατικών μέτρων σχετικά με τις παραδόσεις νωπού γάλακτος σε εγκαταστάσεις επεξεργασίας και με την επεξεργασία του εν λόγω νωπού γάλακτος στη Ρουμανία όσον αφορά τις απαιτήσεις των κανονισμών (ΕΚ) αριθ. 852/2004 και (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου
[κοινοποιηθείσα υπό τον αριθμό Ε(2008) 4215]
(Κείμενο που παρουσιάζει ενδιαφέρον για τον ΕΟΧ)
(2008/663/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας, και ιδίως το άρθρο 42,
Εκτιμώντας τα ακόλουθα:
(1)
Στην απόφαση 2007/27/ΕΚ της Επιτροπής (1) παρατίθενται πίνακες εγκαταστάσεων επεξεργασίας γάλακτος στη Ρουμανία οι οποίες συμμορφώνονται προς τις διαρθρωτικές απαιτήσεις του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (2) (συμμορφούμενες εγκαταστάσεις) και στις οποίες επιτρέπεται να παραλαμβάνουν και να επεξεργάζονται νωπό γάλα το οποίο δεν συμμορφώνεται προς τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (3) (μη συμμορφούμενο γάλα).
(2)
Στο κεφάλαιο Ι του παραρτήματος της απόφασης 2007/27/ΕΚ παρατίθεται κατάλογος των συμμορφούμενων εγκαταστάσεων στις οποίες επιτρέπεται να παραλαμβάνουν και να επεξεργάζονται χωρίς διαχωρισμό συμμορφούμενο και μη συμμορφούμενο γάλα, ενώ στο κεφάλαιο ΙΙ του ίδιου παραρτήματος παρατίθεται κατάλογος των συμμορφούμενων εγκαταστάσεων στις οποίες επιτρέπεται να παραλαμβάνουν και να επεξεργάζονται χωριστά συμμορφούμενο και μη συμμορφούμενο γάλα.
(3)
Η απόφαση 2007/27/ΕΚ έχει τροποποιηθεί με τις αποφάσεις της Επιτροπής 2007/557/ΕΚ (4) και 2008/452/ΕΚ.
(4)
Μία από τις εγκαταστάσεις που παρατίθενται στο κεφάλαιο I του παραρτήματος της απόφασης 2007/27/ΕΚ επέλεξε να επεξεργάζεται μόνο συμμορφούμενο νωπό γάλα. Η εγκατάσταση αυτή πρέπει, επομένως, να διαγραφεί από τον κατάλογο του κεφαλαίου I του εν λόγω παραρτήματος.
(5)
Επιπλέον, ορισμένες εγκαταστάσεις επεξεργασίας γάλακτος συμμορφώνονται ήδη προς την κοινοτική νομοθεσία. Οι εγκαταστάσεις αυτές επεξεργάζονται συμμορφούμενο και μη συμμορφούμενο γάλα χωρίς διαχωρισμό και πρέπει να προστεθούν στον κατάλογο του κεφαλαίου I του παραρτήματος της απόφασης 2007/27/ΕΚ.
(6)
Συνεπώς, το κεφάλαιο Ι του παραρτήματος της απόφασης 2007/27/ΕΚ πρέπει να τροποποιηθεί ανάλογα.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κεφάλαιο Ι του παραρτήματος της απόφασης 2007/27/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Αυγούστου 2008.

Labels: 17
7
3
0
18
15